विक्रमशिला का रैक स्टेशन पर पहुंचने के बाद बंद समर्थकों ने इंजन के आगे बैठकर परिचालन को बाधित कर दिया। इसके चलते विक्रमशिला एक्सप्रेस 15 मिनट विलंब से रवाना हुई। कहलगांव स्टेशन पर साहिबगंज-जमालपुर पैसेंजर को भी कुछ देर तक रोके रखा। अन्य स्टेशनों पर भी बंद समर्थकों ने ट्रेन सेवा को बाधित किया। आवागमन बाधित होने के चलते लोगों को पैदल स्टेशन आना पड़ा। मुख्य बाजार की अधिकतर दुकानें बंद रहीं। स्टेशन से खलीफाबाग, कोतवाली से घंटाघर और पटलबाबू रोड की दुकानें भी बंद रहीं। शहरी क्षेत्र के अधिकतर पेट्रोल पंप भी बंद रहे।